På 100-årsdagen for oppdagelsen i 2007, ble det i et vitenskapelig festskrift forklart at . På grunnlag av små fossiler fra Mauer, kunne man fra 1995 avgrense alderen på sanden fra Mauer med en større presisjon; i tillegg ble det forsøkt på å foreta presise dateringer av tilgrensende sandtak, som fortsatt var tilgjengelig for forskere. Til dags dato har forskere likevel ikke blitt enige om hvilket lag fra Cromer-komplekset – av flere mulige, som er identisk med funnskiktet i gruven i Grafenrain. Derfor er det slik at kommunen Mauer på sin hjemmeside omtaler fossilets alder som «mer enn 600 000 år» mens minnesteinen oppgir en alder på 500 000 år. Alderen på «skikt 4», hvor kjeven ble funnet, er datert til mellom 474 000 og 621 000 år; kjevens alder avhenger derfor av om den ble funnet i det laveste laget (omkring 600 000 år) eller det øvre laget (omkring 500 000 år).